《江城子 次洪如晦韵》
宋代·黄机

醉来玉树倚风前。举吟鞭。指青帘。乌帽低昂，摇兀似乘船。

傍路谁家妆束巧，斜映日，半窥帘。

寻欢端合趁芳年。对鹍弦。且陶然。纸上从渠，刘蹶与嬴颠。

漠漠绿阴春复夏，多少事，总悬天。

作者简介：黄机，字几仲（一作几叔），号竹斋。南宋婺州东阳（今属浙江）人。曾仕州郡，尝仕州郡，游踪多在吴楚间。工词。与岳珂唱酬尤多。也是著名诗人。著有《竹斋诗余》、《霜天晓角·仪真江上夜泊》等。